SPRÁVA KOMISIE EURÓPSKEMU PARLAMENTU A RADE Výročná správa orgánu udeľujúcemu absolutórium o vnútorných auditoch vykonaných v roku 2012 (článok 99 ods. 5 nariadenia o rozpočtových pravidlách) /* COM/2013/0606 final */





SPRÁVA KOMISIE EURÓPSKEMU PARLAMENTU A RADE Výročná správa orgánu udeľujúcemu absolutórium o vnútorných auditoch vykonaných v roku 2012 (článok 99 ods. 5 nariadenia o rozpočtových pravidlách) OBSAH 1........... Úvod.............................................................................................................................. 5 2........... Úloha útvaru IAS: Nezávislosť, objektívnosť a zodpovednosť......................................... 5 3........... Vypracovanie auditu....................................................................................................... 6 3.1........ Vykonávanie plánu auditu IAS na rok 2012.................................................................... 6 3.2........ Nové odporúčania a miera akceptovania......................................................................... 7 3.3........ Realizácia odporúčaní v období 2008 – 2012.................................................................. 7 4........... Hlavné zistenia a odporúčania......................................................................................... 8 4.1........ Horizontálne audity......................................................................................................... 8 4.1.1..... Proces výročnej správy o činnosti (viacero GR)............................................................... 8 4.1.2..... Riadenie a monitorovanie rozdeľovania zamestnancov (viacero GR)................................. 9 4.1.3..... Preúčtovanie a interné účtovné systémy (viacero GR).................................................... 10 4.2........ Poľnohospodárstvo, prírodné zdroje a zdravotníctvo..................................................... 11 4.2.1..... Audity stratégie kontroly (GR MARE, SANCO)........................................................... 11 4.2.2..... Stratégia kontroly – riaditeľstvo J (GR AGRI)............................................................... 11 4.3........ Súdržnosť.................................................................................................................... 12 4.3.1..... Uzavretie programového obdobia 2000 – 2006 (GR REGIO, GR EMPL).................... 12 4.3.2..... Plnenie programov na obdobie 2007 – 2013 (GR REGIO)........................................... 12 4.4........ Výskum, energia a doprava........................................................................................... 13 4.4.1..... Audity stratégie kontroly (GR ENER)........................................................................... 13 4.5........ Vonkajšia pomoc, rozvoj a rozširovanie........................................................................ 13 4.5.1..... Vytvorenie vnútornej organizácie v delegáciách EÚ (GR DEVCO)................................ 13 4.6........ Vzdelávanie a občianstvo.............................................................................................. 14 4.6.1..... Program celoživotného vzdelávania (GR EAC/EACEA)................................................ 14 4.6.2..... Audity stratégie kontroly (GR HOME).......................................................................... 14 4.6.3..... Monitorovanie uplatňovania právnych predpisov EÚ (GR JUST)................................... 15 4.7........ Hospodárske a finančné záležitosti................................................................................ 15 4.7.1..... Vykonávanie programu CIP zo strany EIF (GR ECFIN)............................................... 15 4.7.2..... Podsúvahové operácie (GR ECFIN)............................................................................. 15 4.7.3..... Audity stratégie kontroly (GR ENTR)........................................................................... 16 4.7.4..... Monitorovanie uplatňovania právnych predpisov EÚ (GR TAXUD)............................... 16 4.8........ Všeobecné útvary a ľudské zdroje................................................................................ 16 4.8.1..... Vypracovanie, rozvoj a šírenie štatistických údajov (GR ESTAT).................................. 16 4.9........ Audity IT...................................................................................................................... 17 4.9.1..... Riadenie miestnych IT systémov (GR DEVCO, GR TRADE)........................................ 17 4.9.2..... Riadenie a výkonnosť IT (GR SANCO/EAHC)............................................................ 17 4.9.3..... Horizont 2020 (GR RTD, GR CNECT, ERCEA)......................................................... 18 5........... Konzultácie s Komisiou pre finančné nezrovnalosti......................................................... 18 6........... Závery.......................................................................................................................... 18 1. Úvod Táto správa informuje orgán, ktorý udeľuje absolutórium, ako sa vyžaduje článkom 99 ods. 5 nariadenia o rozpočtových pravidlách, o práci, ktorú vykonal Útvar pre vnútorný audit (ďalej len „IAS“) Komisie. Táto správa vychádza zo správy vypracovanej vnútorným audítorom Komisie podľa článku 99 ods. 3 nariadenia, pokiaľ ide o správy audítora a konzultačné správy, ktoré IAS vykonal v roku 2012[1] na generálnych riaditeľstvách, v útvaroch a vo výkonných agentúrach Komisie[2]. Opisujú sa v nej zistené nedostatky a opatrenia prijaté na ich nápravu a obsahuje informácie o významnej expozícii voči riziku, o otázkach kontroly a aspektoch riadenia[3]. Komisia už zareagovala na niektoré z týchto odporúčaní v súhrnnej správe[4]. 2. Úloha útvaru IAS: Nezávislosť, objektívnosť a zodpovednosť Úlohou útvaru IAS je prispievať k správnemu riadeniu v Európskej komisii vykonávaním auditov vnútorných systémov riadenia a kontroly na účel posúdenia ich účinnosti s cieľom dosahovať priebežné zlepšenia. Útvar IAS je podriadený členovi Komisie, ktorý má na starosti oblasť auditu a zodpovedá sa Výboru pre pokrok v oblasti auditu. Nezávislosť IAS je zakotvená v nariadení o rozpočtových pravidlách a v náplni práce IAS, ktorú schválila Komisia. IAS vykonáva svoju prácu v súlade s nariadením o rozpočtových pravidlách a Medzinárodnými štandardmi pre odborný výkon vnútorného auditu a s Etickým kódexom inštitútu interných audítorov. IAS nevykonáva audit kontrolných systémov členských štátov nad finančnými prostriedkami Komisie. Tieto audity, ktoré siahajú až na úroveň jednotlivých príjemcov, vykonávajú vnútorní audítori členských štátov, vnútroštátne orgány pre audit, iné jednotlivé GR Komisie a Európsky dvor audítorov. IAS však vykonáva audit opatrení prijatých útvarmi Komisie na účel dohľadu a výkonu auditu nad orgánmi v členských štátoch a inými orgánmi, ktoré sú zodpovedné za rozdeľovanie finančných prostriedkov EÚ, ako napríklad Organizácia Spojených národov. Ako sa stanovuje v nariadení o rozpočtových pravidlách, IAS môže vykonávať tieto úlohy na mieste, a to aj v členských štátoch. Celkový názor na finančné riadenie Komisie V súlade s požiadavkami uvedenými v náplni práce vydal IAS svoje tretie stanovisko o finančnom riadení v Komisii. Celkové stanovisko za rok 2012 sa opiera o audity v oblasti finančného riadenia v Komisii, ktoré vykonal útvar IAS a oddelenia vnútorného auditu počas predchádzajúcich troch rokov od roku 2010 do roku 2012). Zohľadňujú sa v ňom aj informácie z iných zdrojov, ako napríklad správy Európskeho dvora audítorov. IAS, oddelenia vnútorného auditu alebo Európsky dvor audítorov plánovali vykonať audit všetkých finančných subjektov podliehajúcich auditu, ktoré boli hodnotené ako vysoko rizikové a ktoré sú podstatné pre plnenie rozpočtu do konca tohto obdobia na zabezpečenie komplexného krytia. Dokončenie audítorských záväzkov v roku 2012 prispeje k zabezpečeniu dostatočného krytia na rok 2012. Príspevok IAS k zmierneniu rizika týkajúceho sa absolutória a pozitívnejšiemu vyhláseniu o vierohodnosti Postup udeľovania absolutória predstavuje pre Komisiu riziká straty dobrej povesti. Práca IAS podporuje Komisiu v zmierňovaní tohto rizika. Dodržiavanie súladu s predpismi je naďalej najdôležitejším aspektom diskusie, prostredníctvom postupu udeľovania absolutória sa zvyšuje jeho zameranie na výkonnosť. Posúdenie dodržiavania súladu s predpismi je založené na výsledkoch auditu vyhlásenia o vierohodnosti Európskeho dvora audítorov. Ide o názor Európskeho dvora audítorov na spoľahlivosť účtovnej závierky EÚ a zákonnosť a správnosť príslušných operácií. V záujme riešenia rizika chyby v platbách musí Komisia zabezpečiť, aby boli vykonávané kontrolné stratégie primerané rizikám. Je potrebné, aby tieto stratégie kontroly boli účinné v predchádzaní chybám a ich zisťovaní a aby boli sprevádzané odrádzajúcimi administratívnymi sankciami a správami o zvyškovej miere chybovosti. V strategickom pláne auditov útvaru IAS na roky 2010 – 2012, ako aj na roky 2013 – 2015 sa preto za prioritné označili audity určené na zabezpečenie toho, aby sa pri každej významnej oblasti výdavkov uplatňovala koherentná stratégia kontroly. V roku 2012 boli vykonané audity stratégií kontroly v GR AGRI, ENER, ENTR, HOME, MARE a SANCO. 3. Vypracovanie auditu 3.1. Vykonávanie plánu auditu IAS na rok 2012 Do dátumu rozdelenia účtovných období 1. februára 2013 IAS vykonal 100 % svojich prioritných záväzkov (88 % v roku 2011) a 62 % zo záväzkov, ktoré nie sú prioritné (69 % v roku 2011). Celkovo bolo dokončených 89 správ (vrátane auditov, následných auditov a konzultácií), ktoré možno rozčleniť takto[5]: || 2012 || 2011 || 2010 || Záväzky || Správy || Záväzky || Správy || Záväzky || Správy AUDIT || 29 || 49 || 20 || 23 || 24 || 28 KONZULTÁCIE || 2 || 2 || 1 || 1 || 6 || 6 NÁSLEDNÉ OPATRENIA || 32 || 37 || 41 || 50 || 44 || 50 PRESKÚMANIA || 1 || 1 || 3 || 3 || 0 || 0 Spolu || 64 || 89 || 65 || 77 || 74 || 84 V priloženom pracovnom dokumente útvarov sú zhrnuté všetky dokončené audítorské správy. Obsahuje ciele, rozsah, riziká a odporúčania každej správy, celkový stav realizácie odporúčaní vydaných za obdobie 2008 – 2012 a prehľady záverov z následných auditov. 3.2. Nové odporúčania a miera akceptovania V roku 2012 IAS vydal nasledujúci počet odporúčaní s uvedením miery ich akceptovania: || Nové odporúčania || Akceptované odporúčania || Neakceptované odporúčania Priorita || # || # || % || # || % Kritické || 0 || 0 || || 0 || Veľmi dôležité || 83 || 83[6] || 100 % || 0 || Dôležité || 109 || 108 || 99 % || 1 || 1 % Potrebné || 0 || 0 || || 0 || Spolu || 192 || 191 || 99 % || 1 || 1 % Auditované služby predložili pre všetky prijaté (alebo čiastočne prijaté) odporúčania útvaru IAS návrh akčných plánov, ktorý ich posúdil ako uspokojivé. 3.3. Realizácia odporúčaní v období 2008 – 2012 Auditované služby oznámili, že do začiatku roka 2013 bolo realizovaných 78 % prijatých odporúčaní, ktoré boli vydané v období rokov 2008 až 2012. Priložený pracovný dokument útvarov obsahuje prehľad o úrovni realizácie odporúčaní (hodnotenie auditovaných služieb). Realizácia 29 veľmi dôležitých odporúčaní[7] sa však oneskorila o viac ako šesť mesiacov v porovnaní s pôvodným termínom[8]. Žiadne kritické odporúčanie nie je nevybavené. Výbor pre pokrok v oblasti auditu bol pravidelne informovaný o kritických alebo veľmi dôležitých odporúčaniach, ktorých realizácia bola oneskorená o viac ako šesť mesiacov. Celkovo bolo akceptovaných 733 odporúčaní, v prípade ktorých IAS do konca roka 2012 vykonal následné audity. Následná práca IAS potvrdila, že odporúčania sú vykonávané uspokojivo, čím sa prispieva k zlepšeniu systémov kontroly auditovaných služieb. IAS uzavrel 88 % odporúčaní, v ktorých sa v tomto období uskutočnili následné opatrenia. 4. Hlavné zistenia a odporúčania 4.1. Horizontálne audity 4.1.1. Proces výročnej správy o činnosti (viacero GR) Cieľom auditu bolo posúdiť primeranosť a účinnosť procesu výročnej správy o činnosti v Komisii ako celku a najmä rozsah, v ktorom bol účinný na podporu vyhlásenia o vierohodnosti zo strany rôznych povoľujúcich úradníkov vymenovaných delegovaním. IAS analyzoval návrh procesu, existenciu jasného usmernenia a pravidelného monitorovania na inštitucionálnej úrovni a vykonávanie zo strany jednotlivých GR/útvarov. Tento audit bol vykonaný na Generálnom sekretariáte, v GR BUDG a v deviatich operačných GR/útvaroch, GR CNECT, EAC, REGIO, EMPL, MARE, AGRI, HOME a DEVCO a OIB. Celkovo sa IAS domnieva, že proces je dobre zavedený a že dosiahol svoj cieľ, ktorým je slúžiť pre manažment ako nástroj zodpovednosti a vierohodnosti v rámci celej inštitúcie. Zistil však niekoľko veľmi dôležitých oblastí, v ktorých sú potrebné zlepšenia. IAS konkrétne požiadal ústredia, aby: i) poskytli ďalšie pokyny o vykazovaní hospodárstva, efektívnosti a účinnosti finančných a nefinančných operácií a nákladoch/účinnosti kontrol s cieľom náležite podporiť závery povoľujúceho úradníka vymenovaného delegovaním o správnom riadení a vyhlásenie o vierohodnosti; ii) posilnili proces kontroly kvality, aby bol viac zameraný na podstatné prvky výročnej správy o činnosti, ako je spoľahlivosť procesu tvoriaceho vierohodnosť a informácie podporujúce vyhlásenie o vierohodnosti, a iii) zjednodušil štruktúru výročnej správy o činnosti, aby sa predišlo nadmerne dlhým a komplikovaným správam a aby sa vypracúvali dokumenty, ktoré sú užitočnejšie pre kolégium, Európsky dvor audítorov a orgán udeľujúci absolutórium. Ústredia prijali odporúčania IAS a vypracovali akčný plán na zlepšenie procesu výročnej správy o činnosti, ktorý IAS považoval za uspokojivý. Určité opatrenia sa realizovali už v kontexte s plnením výročnej správy o činnosti za rok 2012. Pokiaľ ide o prácu vykonanú v deviatich operačných GR/útvaroch, IAS zistil zásadný problém[9] len v GR DEVCO. Z obmedzeného auditu koordinácie príspevku delegácií k výročnej správe o činnosti vyplynulo, že GR DEVCO by malo posilniť svoj systém zodpovednosti (s názvom „kontrolná pyramída“): i) zlepšením kvality výročnej správy GR DEVCO o činnosti, najmä informácií o vnútornom systéme kontroly a prvkov na podporu vyhlásenia povoľujúceho úradníka vymenovaného delegovaním o vierohodnosti; ii) podnietením správ od vedúcich delegácie (správa o riadení vonkajšej pomoci) ako „nástrojov zodpovednosti“ požadovaním poskytnutia viac informácií na podporu ich vyhlásenia o vierohodnosti; iii) poskytnutím ďalšieho usmernenia vedúcim delegácií, ktoré im umožnia získať komplexné, konzistentné informácie na podporu ich vyhlásenia o vierohodnosti, a iv) posilnením úlohy ústredia v podporovaní, koordinácii a dohľade nad povinnosťami výkazníctva vedúcich delegácie. Akčný plán GR DEVCO sa považuje za uspokojivý. 4.1.2. Riadenie a monitorovanie rozdeľovania zamestnancov (viacero GR) Cieľom auditu bolo posúdiť, či majú vybrané útvary Komisie zavedené náležité postupy a mechanizmy na účinné a efektívne riadenie a monitorovanie rozdeľovania zamestnancov v súvislosti so znižovaním počtu zamestnancov[10]. Audit bol zameraný na príslušné postupy v štyroch GR: AGRI, RTD, COMP a DGT, zvolené s cieľom mať reprezentatívny pohľad na rôzne činnosti v Komisii. IAS takisto vykonal preskúmanie na vysokej úrovni týkajúce sa postupov rozdeľovania zamestnancov na inštitucionálnej úrovni na Generálnom sekretariáte, GR BUDG a GR HR. Okrem toho sa vykonal všeobecný prieskum na získanie komplexného prehľadu postupov zavedených v rámci útvarov Komisie. IAS odporúčal, aby GR AGRI a GR RTD pokračovali vo svojom úsilí vo vývoji mechanizmov a nástrojov na mapovanie úloh, zaviedli nástroje/metódy na zhromažďovanie spoľahlivých informácií týkajúcich sa pracovného vyťaženia a vypracovali plán ľudských zdrojov. Generálne riaditeľstvá akceptovali všetky odporúčania. IAS vyhodnotil akčné plány ako celkovo uspokojivé. Audítorskou prácou a na základe výsledkov prieskumu IAS v rámci celej Komisie sa odhalili nedostatky na úrovni operačných GR, ktoré sa dajú vyriešiť a ktorých sprievodné riziká sa dajú zmierniť len pomocou opatrení hlavných útvarov. IAS odporúčal, aby hlavné útvary ďalej rozvíjali inštitucionálny rámec pre riadenie a monitorovanie rozdeľovania zamestnancov a zjednodušili šírenie osvedčených postupov medzi odborníkmi na strategické plánovanie a programovanie (SPP) a ľudské zdroje v tejto oblasti. Hlavné útvary by takisto mali zlepšiť inštitucionálny rámec pre vykazovanie a zodpovednosť útvarov Komisie v používaní pracovných pozícií presunutých do týchto útvarov v súlade s rozhodnutiami Komisie o rozdelení zamestnancov. 4.1.3. Preúčtovanie[11] a interné účtovné systémy (viacero GR) IAS posúdil, či postupy preúčtovania[12] boli v súlade s nariadením o rozpočtových pravidlách a ústrednými usmerneniami a či sa poskytol jednotný, transparentný výpočet nákladov na služby. Audit sa vykonal v GR BUDG (ako vedúcom útvare pre riadenie rozpočtového a regulačného rámca a pre podporu správneho finančného riadenia), GR DIGIT a SCIC. Bez ústredného usmernenia alebo pokynu týkajúceho sa procesu preúčtovania sa auditom zistilo, že si GR vymedzili svoje vlastné kritériá. Celkovo sa zistilo, že sú v súlade s rozpočtovými pravidlami. IAS však požiadal auditované služby, aby proces posilnili a umožnili jednotné uplatňovanie v rámci Komisie: i) stanovením rámca riadenia s jasným priradením zodpovednosti za postup, vymedzením postupu preúčtovania a schválením nákladových modelov hlavných poskytovateľov služieb; ii) poskytnutím ústredných pokynov a usmernenia (vrátane kritérií na identifikovanie služieb a nákladov), a iii) poskytli väčšiu zrozumiteľnosť o rozpočtových riadkoch použitých na financovanie výdavkov na IT. IAS sa domnieva, že riadiaca skupina ABM by ako správny orgán mala vlastniť postup a v konečnom dôsledku byť orgánom zodpovedným za vymedzenie postupu. GR BUDG prijalo všetky odporúčania a výsledný akčný plán je hodnotený ako uspokojivý. GR DIGIT bolo požiadané, aby: i) jasnejšie určilo služby a náklady, ktoré sa majú preúčtovať, a navrhlo kritériá na identifikovanie IT systémov, v prípade ktorých sa preúčtovávajú náklady na hosting, a ii) zabezpečilo, že správny orgán schváli významné zmeny nákladového modelu. Výsledný akčný plán prijatých odporúčaní je posúdený ako uspokojivý. 4.2. Poľnohospodárstvo, prírodné zdroje a zdravotníctvo (AGRI, ENV, CLIMA, MARE, EAHC, SANCO) 4.2.1. Audity stratégie kontroly (GR MARE, SANCO) Stratégia kontroly GR MARE neobsahuje jasné vyčísliteľné a merateľné ciele týkajúce sa procesu tvorby vierohodnosti, najmä v súvislosti s plánovaným krytím vnútroštátnych audítorských orgánov a vlastným plánovaným krytím GR MARE. Kvantitatívne a kvalitatívne ukazovatele na meranie výkonnosti audítorskej činnosti GR MARE sú nedostatočné. Je takisto potrebné, aby GR MARE posilnilo svoje monitorovanie vnútroštátnych stratégií auditu a výročných kontrolných správ a zlepšilo svoje kontroly spôsobu, ktorým vnútroštátne audítorské orgány určujú výber vzorky a mieru chybovosti. Audit GR SANCO sa vzťahoval na kontroly ex ante a ex post. IAS zdôraznil potrebu, aby GR SANCO dokončilo svoj dokument o stratégii kontroly. Akčné plány na riešenie otázok v prípade oboch auditov boli posúdené ako uspokojivé. 4.2.2. Stratégia kontroly – riaditeľstvo J (GR AGRI) Audit na GR AGRI bol zameraný na návrh a monitorovanie stratégie kontroly na programové obdobie 2007 – 2013. IAS zistil, že stratégia auditu nebola dostatočne sformovaná a obsahovala nedostatky vo vymedzení priestoru auditu, zostavení kvantitatívnych a merateľných cieľov (napr. krytie auditu) a súvisiacej analýze kapacity. Vzhľadom na blížiace sa ďalšie programové obdobie by sa mala posilniť úloha poskytovateľov uistenia, ktorú plnia certifikačné orgány v členských štátoch, aby sa posilnili kontroly a optimalizovalo sa používanie obmedzených audítorských zdrojov GR AGRI. IAS takisto zaznamenal, že plány auditu neboli dostatočne podporené posúdeniami rizík a došlo k významným nedokončeným záležitostiam v audite (ešte je otvorených 13 % záväzkov z obdobia rokov 2007 – 2010) napriek úsiliu GR o ich zníženie. IAS odporúčal, aby GR AGRI vypracovalo a sformovalo svoju stratégiu kontroly, znovu naprojektovalo svoje posúdenia rizík podľa stanovených cieľov a zabezpečilo správne monitorovanie prostredníctvom lepších kvantitatívnych a kvalitatívnych hlavných ukazovateľov výkonnosti, ktorých zverejnenie vo výročnej správe o činnosti by sa malo zlepšiť. GR prijalo všetky odporúčania a IAS posúdil jeho akčný plán ako uspokojivý. 4.3. Súdržnosť (REGIO, EMPL) V roku 2012 boli vykonané štyri audity na poskytnutie opätovného uistenia o snahách, ktoré GR vyvíjali na boj proti vysokým mieram chybovosti, najmä GR REGIO. Po prvý raz IAS sprevádzal[13] audítorov GR na misiách v členských štátoch. 4.3.1. Uzavretie programového obdobia 2000 – 2006 (GR REGIO, GR EMPL) Je nevyhnutné, aby GR mali dobre pripravený proces uzatvárania s cieľom preukázať, že všetky chyby a nezrovnalosti sú zistené a opravené. Napriek tomu, že GR pripravili a riadili proces uzavretia Európskeho fondu regionálneho rozvoja (GR REGIO) a Európskeho sociálneho fondu (GR EMPL) dobre, sú potrebné zlepšenia v plánovaní, metodike a usmerneniach, najmä pri príprave na uzavretie programového obdobia 2007 – 2013 a na zlepšenie dokumentácie s cieľom poskytnúť lepšie dôkazy o kontrolách dokumentov o ukončení. Auditom ukončenia projektov Kohézneho fondu (KF) v GR REGIO sa zistili nezrovnalosti a nedostatky v postupe posudzovania. Vzhľadom na vysoký počet projektov a prácu, ktorú ešte treba vykonať, sa musia riešiť počas zvyšnej časti procesu ukončenia. V tomto smere sú od 21. decembra 2012 zavedené harmonizované vzory na analýzu vyhlásení o ukončení pomoci. Boli navrhnuté na riešenie osobitných nedostatkov identifikovaných IAS, najmä koordináciu medzi audítorskými a zemepisnými jednotkami a zabezpečenie konzistentnosti v kvalitatívnom posúdení dokumentov o ukončení. Tieto audity poskytli GR včasné upozornenie na potrebu podávať správu o účinnosti procesu ukončenia za obdobie 2000 – 2006 a preukázať viacročnú nápravnú kapacitu stratégie kontroly[14]. GR prijalo všetky odporúčania a IAS posúdil jeho akčné plány ako uspokojivé. 4.3.2. Plnenie programov na obdobie 2007 – 2013 (GR REGIO) S uznaním vysokých mier chybovosti v kohézii IAS vykonal audit o plnení programového obdobia 2007 – 2013 pre programy Európskeho fondu regionálneho rozvoja (EFRR) a Kohézneho fondu s cieľom posúdiť rozsah, v ktorom GR REGIO určilo a oznámilo spoľahlivé miery chybovosti, a rozsah, v ktorom boli prijaté dostatočné a vhodné opatrenia na zníženie vysokých mier chybovosti. IAS sa odvolal na úsilie, ktoré vyvinulo GR REGIO na posilnenie nápravných opatrení a zníženie mier chybovosti, zdôraznil však veľmi vysoké inherentné riziko spočívajúce v tom, že sa GR musí tak výrazne spoliehať na audítorské orgány členských štátov. Napriek už vyvinutému úsiliu táto záležitosť ešte predstavuje pre GR zásadnú výzvu. Tieto orgány si vyložili usmernenia rôznymi spôsobmi, najmä pokiaľ ide o štatistický výber vzoriek a oblasti auditu[15]. Okrem toho je potrebné, aby GR zlepšilo vlastné kontroly výročných kontrolných správ audítorských orgánov, aby sa zabezpečilo, že audítori budú schopní dospieť k záverom o vplyve spoľahlivosti mier chybovosti z auditov členských štátov. IAS zistil významné odchýlky v rozsahu a hĺbke kontrol na mieste. Uznáva sa potreba toho, aby GR REGIO malo prístup na základe rizika, pričom práca v oblasti kontrol na mieste je nevyhnutná pre jeho postup uistenia, že tieto nezrovnalosti je potrebné riešiť s cieľom minimalizovať riziko nezistenia systémových nedostatkov a/alebo chýb a nezrovnalostí. Auditované služby prijali všetky odporúčania a IAS posúdil ich akčný plán ako uspokojivý. 4.4. Výskum, energia a doprava[16] (EACI, ERCEA, CNECT, JRC, REA, RTD, TEN T-EA, MOVE, ENER) 4.4.1. Audity stratégie kontroly (GR ENER) Preskúmanie kontrol v GR ENER sa vzťahovalo na kontroly ex ante a ex post. Zistilo sa, že je potrebné predkladať úplné a konzistentné audítorské pracovné dokumenty v zložkách po audite. Následne IAS odporúčal, aby GR ENER používalo štandardizovaný audítorský program a vypracúvalo lepšiu evidenciu na preskúmanie a schvaľovanie otázok auditu. Odporúčania boli prijaté a akčný plán bol posúdený ako uspokojivý. 4.5. Vonkajšia pomoc, rozvoj a rozširovanie (DEVCO, ECHO, ELARG, FPI) 4.5.1. Vytvorenie vnútornej organizácie v delegáciách EÚ (GR DEVCO) Vytvorenie Európskej služby pre vonkajšiu činnosť (ESVČ) si vyžiadalo vytvorenie niekoľkých nových štruktúr a procesov so zapojením ústredia aj delegácií. Všeobecným cieľom tohto obmedzeného prehľadu bolo posúdiť postupy zavedené medzi Európskou komisiou a ESVČ na zabezpečenie správneho finančného riadenia rozpočtu pre vonkajšiu pomoc plneného prostredníctvom delegácií EÚ. IAS vyzval GR DEVCO, aby zvážilo, či by vytvorenie funkcie stredného manažmentu – najmä vo väčších delegáciách EÚ – mohlo pomôcť vedúcemu delegácie riadiť finančnú pomoc. Uskutoční sa audit účinného vykonávania týchto revidovaných opatrení z dôvodu prebiehajúcich úprav postupov (napr. revidované finančné okruhy) a realizácie revidovanej architektúry vnútornej kontroly v delegáciách[17] v čase obmedzeného preskúmania. 4.6. Vzdelávanie a občianstvo (COMM, EAC, EACEA, HOME, JUST) 4.6.1. Program celoživotného vzdelávania (GR EAC/EACEA) Cieľom auditu bolo posúdiť, či stratégia kontroly zavedená v EACEA pre riadenie programu celoživotného vzdelávania umožňuje získať primerané uistenie o zákonnosti a správnosti podkladových finančných transakcií a posúdiť primeranosť, efektívnosť a účinnosť systému vnútornej kontroly GR EAC pre výkon jeho úlohy dohľadu ako materského GR vo vykonávaní programu agentúrou. Návrh procesu konečných platieb[18] je v EACEA dobre organizovaný a zavedený, ale z auditu vyplynulo nekonzistentné vykonávanie stratégie kontroly na základe rizík a nedodržanie zásady vylúčenia spätnej účinnosti. Systém vnútornej kontroly na vykonávanie úlohy dohľadu GR EAC ako materského GR bol posúdený ako primeraný, efektívny a účinný, aj keď nedostatky, ako je neexistencia aktualizovanej stratégie dohľadu, nedostatky v dokumentácii opatrení dohľadu a chýbajúce hlavné ukazovatele výkonnosti, spôsobili, že bolo zložité posúdiť, či bola splnená politika strategického dohľadu. Priame zapojenie GR EAC v operačnom riadení programu celoživotného vzdelávania nemusí predstavovať najefektívnejšie využívanie zdrojov. GR EAC a EACEA prijali všetky odporúčania a EACEA a akčné plány boli posúdené ako uspokojivé. 4.6.2. Audity stratégie kontroly (GR HOME) IAS zdôraznil nedostatky v monitorovaní postupov uzatvárania GR HOME, najmä chýbajúce primerané nástroje na monitorovanie riadenia veľkého počtu postupov ročného uzatvárania programov správnym spôsobom. Okrem toho GR HOME správne nezaznamenávalo neskoré predkladanie dokumentov o ukončení ako prípady nedodržania súladu s predpismi. IAS odporúčal, aby GR dodržiavalo požiadavky štandardov vnútornej kontroly Komisie. GR by malo posilniť svoje systémy riadenia a kontroly a zrevidovať svoje postupy pomocou kontrolného zoznamu ukončení a usmernení pre dokumenty zložky uzavretia. IAS takisto identifikoval nedostatky v stratégii GR po audite a odporučil, aby sa zaviedla metodika tak, aby mohli byť výsledky auditov ex post zahrnuté do modelu vierohodnosti GR pre výročné správy o činnosti. Súvisiaci akčný plán je posúdený ako uspokojivý. 4.6.3. Monitorovanie uplatňovania právnych predpisov EÚ (GR JUST) Kontrola správneho uplatňovania právnych predpisov EÚ členskými štátmi je jednou zo základných činností Komisie, ako sa ustanovuje v zmluve. Acquis communautaire a oblasti politiky GR JUST, ktorých audit sa vykonal v roku 2012, spôsobujú viac ako 10 % všetkých aktívnych prípadov porušenia v rámci Komisie. Audítori uznali dobrú úroveň zrelosti a trvalé úsilie GR, ale zdôraznili niekoľko nedostatkov v jeho postupoch strategického plánovania a programovania, najmä v krytí, vzhľadom na záležitosť v riadiacich plánoch a výročných správach o činnosti. V dôsledku toho nie sú zdroje pridelené na túto činnosť a ich hodnotenie výkonnosti optimálne, a to napriek ich významu a veľkosti. Súvisiaci akčný plán je posúdený ako uspokojivý. 4.7. Hospodárske a finančné záležitosti (COMP, ECFIN, ENTR, MARKT, OLAF, TAXUD, TRADE) 4.7.1. Vykonávanie programu CIP zo strany EIF (GR ECFIN) Ako súčasť všeobecnejšieho rámcového Programu pre konkurencieschopnosť a inovácie (CIP) a Programu pre podnikanie a inovácie (EIP) je Fond na podporu rýchlorastúcich a inovačných MSP finančným nástrojom Spoločenstva pre malé a stredné podniky. Európsky investičný fond (EIF) implementuje Fond na podporu rýchlorastúcich a inovačných MSP v mene Komisie na základe dohody o fiduciárnej správe. Cieľom auditu bolo posúdiť, ako účinne EIF implementuje Fond na podporu rýchlorastúcich a inovačných MSP a konkrétne, i) ako EIF dodržiava súlad s dohodou o fiduciárnej správe a ii) ako účinne a efektívne GR ECFIN vykonáva dohľad nad Fondom na podporu rýchlorastúcich a inovačných MSP tak, aby dosahoval svoje špecifické ciele. Z auditu vyplynuli dve problematiky: i) nedostatky v ukazovateľoch používaných na premietnutie cieľov finančného nástroja, a ii) vymedzenie udalostí, ktoré predstavujú podstatnú zmenu v dohode o fiduciárnej správe. GR ECFIN prijalo všetky odporúčania a akčné plány boli posúdené ako uspokojivé. 4.7.2. Podsúvahové operácie (GR ECFIN) V dôsledku finančnej krízy a krízy štátneho dlhu Európska únia vytvorila nové finančné nástroje, aby pôsobila ako veriteľ a na požičiavanie peňažných prostriedkov členským štátom, ktoré sa nachádzajú vo finančných ťažkostiach. Európska komisia prevádzkuje európsky finančný stabilizačný mechanizmus, program finančnej pomoci, v rámci ktorého môže poskytovať pôžičky a financovať ich emisiou dlhových nástrojov na kapitálových trhoch. Z auditu vyplynuli dve záležitosti v riadení nového nástroja: i) GR ECFIN čelí novým interným a externým výzvam, v prípade ktorých neboli bežné postupy riadenia rizík vhodné na daný účel. Rozvoj kontrol v oblastiach logistickej podpory, bezpečnosti IT a správy dokumentov zaostával, a ii) vzhľadom na prostredie, v ktorom sa uskutočňujú operácie GR ECFIN, generálne riaditeľstvo čelí výzve prilákania a udržania si kvalifikovaných zamestnancov bez ohrozenia kontinuity činnosti. Tieto nedostatky môžu ovplyvniť kontinuitu činnosti a efektívnosť a účinnosť operácií, následkom čoho by Komisia bola vystavená vysokému riziku straty dobrej povesti. Na riešenie odporúčaní IAS GR ECFIN vykonalo rozsiahle hodnotenie rizík týkajúce sa toho, ako vykonáva svoje nové úlohy. 4.7.3. Audity stratégie kontroly (GR ENTR) Tento audit sa vzťahoval na kontroly ex ante a ex post. IAS odporúčal, aby GR ENTR posilnilo úlohu koordinátora vnútornej kontroly. Okrem toho by sa mala zlepšiť správa dokumentov a registrácia výnimiek. Akčný plán GR bol posúdený ako uspokojivý. 4.7.4. Monitorovanie uplatňovania právnych predpisov EÚ (GR TAXUD) IAS vykonal v GR TAXUD audit týkajúci sa monitorovania uplatňovania právnych predpisov EÚ. Napriek niekoľkým silným stránkam, ako sú výrazné odborné skúsenosti a prax spracovateľov prípadov a účinné stanovovanie pracovných priorít, z auditu vyplynuli určité nedostatky. GR TAXUD je jednou z troch oblastí politiky, ktoré sú najnáchylnejšie na porušovanie predpisov a predstavujú 12 % všetkých prípadov aktívneho porušenia predpisov v rámci celej Komisie, čo sa však v celom rozsahu nepremieta v pláne riadenia alebo vo výročnej správe o činnosti. Sú potrebné zlepšenia v oblasti merania výkonnosti tejto činnosti. IAS takisto odporučil zabezpečenie lepšej koordinácie medzi oddeleniami s cieľom účinnejšie monitorovať uplatňovanie právnych predpisov EÚ v oblasti ciel. Akčný plán GR bol posúdený ako uspokojivý. 4.8. Všeobecné útvary a ľudské zdroje (HR, BUDG, DGT, DIGIT, EPSO, ESTAT, SJ, OIB, OIL, OP, PMO, SCIC, SG) 4.8.1. Vypracovanie, rozvoj a šírenie štatistických údajov (GR ESTAT) GR ESTAT (Eurostat) je poverené zodpovednosťou za vypracúvanie európskych štatistík podľa stanovených pravidiel a štatistických zásad[19] a na základe dodržiavania súladu s Kódexom postupov pre európsku štatistiku[20]. Nedostatočná koordinácia medzi politickými GR a Eurostatom v oblasti štatistickej práce bola zahrnutá v registri rizík GR ESTAT na rok 2011 ako kritické riziko. Cieľom tohto auditu bolo posúdiť primeranosť, účinnosť a efektívnosť postupov týkajúcich sa vypracúvania, rozvoja a šírenia štatistík, ktoré riadi GR ESTAT (v koordinácii s inými GR a útvarmi Komisie). Identifikované záležitosti, ktoré môžu viesť k nezrovnalostiam, nedostatkom/prekrývaniu, nízkej kvalite údajov a narušenia kontinuity činnosti, boli: i) chýbajúce jasné vymedzenie a spoločné chápanie pojmu „štatistika“ v rámci Komisie; ii) nezosúladenie štatistického programu Spoločenstva Eurostatu s cyklom strategického plánovania Komisie; iii) nevzatie na vedomie a neuznanie úlohy a zodpovednosti Eurostatu v plnom rozsahu, iv) chýbajúce uistenie sa o rozsahu dodržiavania súladu s Kódexom postupov pre európsku štatistiku, a v) na úrovni Komisie nedostatočná koordinácia využívania externých poskytovateľov štatistických služieb. Na základe auditu Komisia prijala 17. septembra 2012 nové rozhodnutie o Eurostate (2012/504/EÚ), v ktorom sa riešia mnohé z uvedených zistení. Akčný plán sa považoval za uspokojivý. 4.9. Audity IT IAS vykonal niekoľko auditov v oblasti IT, pričom sa premietol príspevok IAS k celkovému monitorovaniu technologickej bezpečnosti a životaschopnosti Komisie. 4.9.1. Riadenie miestnych IT systémov (GR DEVCO, GR TRADE) Auditmi miestnych IT v GR DEVCO a GR TRADE sa preskúmalo účinné a efektívne riadenie IT činností a zistili sa dobre zavedené IT oddelenia. V správach o audite sa osobitný dôraz kládol na význam vykonávania účinného riadenia IT a lepšieho riadenia IT rizík a ochrany dôvernosti spracúvaných informácií (GR TRADE) a posilnenie rámca IT bezpečnosti na minimalizovanie bezpečnostných porušení (GR DEVCO). 4.9.2. Riadenie a výkonnosť IT (GR SANCO/EAHC) GR SANCO má pomerne vysoký rozpočet na IT a financuje väčšinu svojich výdavkov na IT z operačných rozpočtových prostriedkov. Od predchádzajúceho auditu[21] sa zaznamenalo významné zlepšenie všeobecnej zrelosti všeobecných kontrol IT. Tento audit bol zameraný na aspekty správy, výkonnosti a kvality. Obmedzenejšie preskúmanie sa vykonalo v prípade EAHC so zohľadnením jeho oveľa menšieho rozpočtu na IT. Audítori zistili, že: i) v GR SANCO stále chýba celkový dlhodobý strategický plán/alebo zdokladovaná stratégia pre IT vrátane EAHC, v ktorej by bolo objasnené, ako by podporovalo postupy činnosti v tomto časovom rámci. Napriek tomu, že hlavný plán IT a plán riadenia zahŕňajú určité kľúčové ukazovatele výkonnosti na vysokej úrovni, chýba v nich rozsiahly postup riadenia výkonnosti, a ii) EAHC by mal schváliť určité kľúčové postupy (riadenie zmien, výkonnosti a kvality). Akčný plán je posúdený ako uspokojivý. 4.9.3. Horizont 2020 (GR RTD, GR CNECT, ERCEA) Cieľom hlavného programu „Horizont 2020“ pre výskum a inovácie je zabezpečiť celosvetovú konkurencieschopnosť Európy, pričom je hnacím motorom pre vytváranie nového rastu a pracovných miest. Bolo vyvinutých niekoľko IT projektov, ktoré podporujú riadenie tohto projektu, v rámci ktorého GR RTD pôsobí ako vlastník systému a GR CNECT a ERCEA ako manažéri činnosti. IAS formuloval dve veľmi dôležité odporúčania: i) potrebu väčšej integrácie informačných systémov, aby iniciatíva mohla naďalej napredovať; vrátane potreby jasných postupov a celkovej správy IT prostredníctvom riadiaceho výboru IT projektov, a ii) potrebu, aby GR RTD lepšie vymedzilo svoju projektovú prácu a plán zdrojov. Keďže Horizont 2020 je nová, prierezová iniciatíva, vykonávanie odporúčaní môže zahŕňať GR DIGIT a ďalšie výskumné GR. GR RTD vypracovalo akčný plán, ktorý bol posúdený ako uspokojivý. 5. Konzultácie s Komisiou pre finančné nezrovnalosti V roku 2012 neboli vykázané systémové problémy zo strany Komisie pre finančné nezrovnalosti podľa článku 73 ods. 6[22] nariadenia o rozpočtových pravidlách, ktoré sa vzťahujú na všeobecný rozpočet Európskych spoločenstiev. 6. Závery Implementácia akčných plánov vypracovaných v reakcii na audity IAS v tomto roku a predchádzajúcich rokoch prispieva k stabilnému zlepšovaniu rámca vnútornej kontroly Komisie. Útvary Komisie sa preto vyzývajú, aby zabezpečili prijatie opatrení na základe odporúčaní vyplývajúcich z auditov. IAS vykoná následné audity týkajúce sa plnenia akčných plánov, ktoré preskúma Výbor pre zlepšenie v oblasti auditu, ktorý informuje kolégium, ak to bude vhodné. IAS v úzkej spolupráci so všetkými oddeleniami vnútorného auditu vypracoval nový strategický plán auditu, ktorý sa vzťahuje na obdobie rokov 2013 – 2015. IAS sa bude naďalej zameriavať na finančný súlad a v rámci IT auditov sa posilnia činnosti v audite výkonnosti. [1] V tejto správe sú zahrnuté audítorské a konzultačné správy dokončené do 1. februára 2013. [2] Správa sa nevzťahuje na decentralizované európske agentúry, Európsku službu pre vonkajšiu činnosť alebo iné orgány, v ktorých IAS vykonal audit a ktoré majú samostatné výročné správy. [3] Vyžadované výkonnostnou normou 2060 Medzinárodných štandardov pre odborný výkon vnútorného auditu (štandardy), ktoré uviedol do platnosti Inštitút vnútorných audítorov. [4] COM(2013) 334 final. [5] Výsledkom jedného záväzku môže byť niekoľko audítorských správ v prípade, že sa záväzok vzťahuje na viac ako jedno generálne riaditeľstvo alebo útvar, ktoré sú predmetom auditu. [6] 4 odporúčania boli akceptované len čiastočne. [7] Z týchto 29 odporúčaní boli dve vydané v roku 2006, pričom jedno z nich je vykázané ako „zrealizované“ manažmentom od marca 2013. [8] Dátum rozdelenia účtovných období je 1. február 2013. [9] Na menej podstatné zistené oblasti s potrebou zlepšenia bolo GR upozornené listom vedeniu. GR zaradené do vzorky odpovedali na tento list kladne, zaviazali sa, že zohľadnia zistenia IAS v možnom rozsahu od súčasného vykonávania výročnej správy o činnosti. [10] Komisia navrhla zníženie počtu zamestnancov v každej inštitúcii, orgáne a agentúre EÚ o 5 % počas obdobia rokov 2013 – 2017 pomocou nenahrádzania niektorých odchádzajúcich zamestnancov (odchádzajúcich do dôchodku alebo po uplynutí platnosti zmlúv). Komisia takisto zaviedla mechanizmus na presunutie pozícií s cieľom plniť svoje priority, a to na základe lineárneho 1 % odvedenia zo všetkých základných plánov pracovných miest. [11] Náklady na služby GR/útvarov voči iným GR/útvarom alebo inštitúciám, ktoré sú presunuté z rozpočtového riadku klienta do rozpočtového riadku poskytovateľa (príkazy na vymáhanie, spoločné delegácie a krížové čiastkové delegácie). K dispozícii nie je konsolidovaný číselný údaj, ktorý by poskytol prehľad o preúčtovaných sumách interným a externým klientom zo strany poskytovateľov služieb Komisie. [12] Náklady na služby GR/útvarov voči iným GR/útvarom alebo inštitúciám, ktoré sú presunuté z rozpočtového riadku klienta do rozpočtového riadku poskytovateľa (príkazy na vymáhanie, spoločné delegácie a krížové čiastkové delegácie). K dispozícii nie je konsolidovaný číselný údaj, ktorý by poskytol prehľad o preúčtovaných sumách interným a externým klientom zo strany poskytovateľov služieb Komisie. [13] Na audite o vykonávaní programového obdobia rokov 2007 – 2013 v GR REGIO. [14] Správa o nápravnej kapacite finančných opráv za obdobie 2000 – 2006 bola predložená Výboru pre kontrolu rozpočtu 12. apríla 2013. [15] GR REGIO odovzdal audítorským orgánom 4. apríla 2013 aktualizované usmernenia o výbere vzoriek. Zorganizoval aj semináre určené týmto orgánom v novembri 2012 v Bruseli a v roku 2013 sa uskutočnili semináre v niektorých členských štátoch (Taliansku, Španielsku, Nemecku, na Slovensku a v Českej republike). [16] Rozsiahla audítorská práca, najmä v oblasti stratégií kontroly, sa v tejto oblasti politiky vykonala v roku 2011. [17] Napr. prepracované správy o riadení externej pomoci, vyhlásenie o uistení od vedúcich delegácie. [18] S vylúčením konečných platieb administratívneho rozpočtu a obstarávania, ako aj častí programu celoživotného vzdelávania, ktoré sa vykonávajú prostredníctvom vnútroštátnych agentúr v členských štátoch. [19] Nariadenie (ES) č. 223/2009, článok 6. [20] KOM(2005) 0217 v konečnom znení. [21] Audit IT z roku 2006 týkajúci sa „rozsiahlych informačných systémov“. [22] V článku 117 pravidiel uplatňovania sa stanovuje: „V tejto výročnej správe sa uvádzajú aj systémové problémy zistené špecializovanou komisiou zriadenou podľa článku 73 odsek 6 nariadenia o rozpočtových pravidlách.